شەفەق نیوز/ نرخ دۆلار ئەمریکی وەرانوەر دینار عراقی،  ئمڕوو دووشەممە،  لە بۆرسەی سەرەکی بەغداد پایتەخت ئارام گرد،  و نرخ سەنینی لە هەرێم کوردستان بەرزەو بۊی.
پەیامنێر ئاژانس شەفەق نيوز وت: نرخ دۆلار ئەمریکی وەرانوەر دینار عراقی،  لە بۆرسەی کیفاح و حارسیە لە بەغداد، شەوەکی ئمڕوو، رەسیە ١٤٨١٠٠ دینار، و هەر خود نرخە ک دۊیەکە یەکشەممە توومار کریا.
پەیامنێرمان وتیش: نرخ فرووشتن و سەنین لە دوکانەیل ناوخۆیی بەغداد جیگیرە، ک نرخ فرووشتن رەسیە ١٤٨٥٠٠ دینار عراقی وەرانوەر ١٠٠ دۆلار ئەمریکی،  و نرخ سەنینی رەسیە ١٤٧٥٠٠ دینار.
لە هەولێر پایتەخت هەرێم کوردستان، نرخ دۆلار بەرزەوبۊین لە سەنین وەخوەی دی، ک نرخ فرووشتن رەسیە ١٤٨٣٥٠ دینار عراقی وەرانوەر ١٠٠ دۆلار ئەمریکی،  و نرخ سەنینی رەسیە ١٤٨٢٠٠ دینار.
